turjo4nis/wikipedia-bn-dump-20250701 huggingface dataset:
আইয়ামে জাহেলিয়া

আইয়ামে জাহেলিয়া () একটি ইসলামি ধারণা। ইসলামের ইতিহাসের ভাষায়, ইসলামের নবী মুহাম্মদ (স.) এর নবুওয়াত লাভের পূর্বে আরবের লোকেরা ঐশী বাণীর অভাবে অজ্ঞতার অন্ধকারে নিমজ্জিত ছিল। তখন আরবদের মধ্যে নানারূপ ধর্মীয় অনাচার ও কুসংস্কার বিরাজ করছিল। তারা নানা পাপাচারে আসক্ত ছিল। যা আইয়ামে জাহেলিয়া বা অন্ধকার যুগ নামে পরিচিত।

সংজ্ঞা 
“আইয়াম” শব্দের অর্থ সময় বা যুগ এবং ‘জাহেলিয়া' শব্দের অর্থ অজ্ঞতা বা তমসা। সুতরাং আইয়্যামে জাহেলিয়া বলতে ‘তমসা' বা ‘অজ্ঞতার যুগ' বুঝায়। পি. কে. হিট্রির মতে, প্রকৃত পক্ষে জাহেলিয়া বলতে সেই যুগকে বুঝায় যে যুগে আরবে কোন নিয়ম কানুন ছিল না, কোন নবীর আবির্ভাব ঘটেনি এবং কোন ঐশী কিতাব নাজিল হয় নাই।

কুরআন 
'জাহেলিয়া' শব্দটি কুরআনের বিভিন্ন স্থানে উল্লেখিত হয়েছে, এবং এর অনুবাদে প্রায়ই বিভিন্ন পরিভাষা ব্যবহৃত হয়:
 তারপর তিনি তোমাদের উপর দুশ্চিন্তার পর নাযিল করলেন প্রশান্ত তন্দ্রা, যা তোমাদের মধ্য থেকে একদলকে ঢেকে ফেলেছিল, আর অপরদল নিজরাই নিজদেরকে চিন্তাগ্রস্ত করেছিল। তারা আল্লাহ সম্পর্কে জাহিলী ধারণার ন্যায় অসত্য ধারণা পোষণ করছিল। কুরআন, ৩:১৫৪
 তারা কি জাহিলী যুগের আইন বিধান চায়? দৃঢ় বিশ্বাসী সম্প্রদায়ের জন্য আইন-বিধান প্রদানে আল্লাহ হতে কে বেশী শ্রেষ্ঠ? কুরআন, ৫:৫০
 আর তোমরা নিজ গৃহে অবস্থান করবে এবং প্রাক-জাহেলী যুগের মত সৌন্দর্য প্রদর্শন করো না। কুরআন, ৩৩:৩৩
 যখন কাফিররা তাদের অন্তরে পোষণ করেছিল গোত্রীয় অহমিকা—অজ্ঞতার যুগের অহমিকা ... কুরআন, ৪৮:২৬

ব্যাপ্তি 
ঐতিহাসিকগণ আইয়্যামে জাহেলিয়ার সময়কালের ব্যাপ্তি সম্পর্কে ভিন্ন ভিন্ন মত দিয়েছেন। যেমন:

 কোন কোন ঐতিহাসিকের মতে হযরত আদম (আ)-এর সৃষ্টিকাল হতে শুরু করে হযরত মুহাম্মাদ (স)-এর নবুয়ত প্রাপ্তির পূর্ব পর্যন্ত এ দীর্ঘ সময়কে আইয়্যামে জাহেলিয়া বলা হয়। কিন্তু এ মতবাদ গ্রহণযোগ্য নয়। কারণ এই দীর্ঘ সময়ে বিপথগামী মানুষকে সঠিক পথে ফিরিয়ে আনার জন্য অনেক নবী ও রসুলের আগমন হয়েছে।
 আরব ঐতিহাসিকের মতে- হযরত ঈসা (আ) এর তিরোধানের পর থেকে ইসলামের আবির্ভাব পর্যন্ত কালকে ‘আইয়্যামে জাহেলিয়ার' যুগ বলা হয়। এই অভিমত আংশিক গ্রহণ যোগ্য।
 ইংরেজ পি. কে. হিট্রি, ইসলামের আবির্ভাবে পূর্ববর্তী এক শতাব্দীকালকে আইয়্যামে জাহেলিয়া বলে উল্লেখ করেছেন। তমসা যুগের ব্যপ্তিকাল সম্পর্কে এই অভিমত সর্বাধিক গ্রহণযোগ্য। এ সময়েই আরব দেশে দুর্নীতি, কুসংস্কার প্রচলিত ছিল এবং এ যুগেই তাদের রাজনৈতিক, সামাজিক, অর্থনৈতিক ও ধর্মীয় জীবন অধঃপতনের পর্যায়ে উপনীত হয়েছিল বলে একে অন্ধকার যুগ বলা হয়।

তবে ইতিহাস বিশ্লেষকগণ উপরিউক্ত সংজ্ঞায় আরবকে যুক্ত করার ব্যাপারে ভিন্ন মত প্রকাশ করেন। তারা বলেন, তদানীন্তন সময়ে দক্ষিণ আরব জ্ঞান-গরিমায় উন্নত ছিল এবং তারা সাহিত্য, সংস্কৃতি, ঐতিহ্য চেতনাসহ নানা সদগুণাবলীর অধিকারী ছিল। তবে উত্তর আরব ও মধ্য আরবের হেজাজ ও তৎসলগ্ন এলাকা ইসলামের আবির্ভাবের পূর্ব পর্যন্ত অজ্ঞতার অন্ধকারে নিমজ্জিত ছিল। আন্তর্জাতিক কার্যকলাপে তারা কোন খ্যাতি অর্জন করতে পারে নাই। উক্ত অঞ্চলের পরিবেশ ও পরিস্থিতি বিবেচনা করেই আইয়্যামে জাহেলিয়ার সংজ্ঞা নির্ধারিত হয়েছে। তাই প্রকৃত অর্থে জাহিলী যুগ বলতে বোঝায় আরবের সেই সময় কালকে যখন সেখানে কোন নবী-রাসুলের আবির্ভাব ঘটেনি বা বা
কোন ঐশী কিতাব নাযিল হয়নি। ফলে সমাজ-সংস্কারের অভাবে অন্যায় অবিচার ধর্মীয় কুসংস্কার ইত্যাদি নানা অনাচারে ছেয়ে গিয়েছিল। এক কথায় বলা যায়, এই অন্ধকার সময়ই আইয়্যামে জাহেলিয়া।

আরও দেখুন 
 হানিফ
 প্রাক-ইসলামি আরবে ধর্মবিশ্বাস
 প্রাক-ইসলামি আরব
 তাকফির

তথ্যসূত্র

আরও পড়ুন

বহিঃসংযোগ 

 

ইসলামি পরিভাষা
আরবি শব্দ ও বাক্যাংশ
ইসলামে ধর্মান্তর
ইসলাম-পূর্ব আরব
অজ্ঞতা
কন্টিলো এন্টারটেইনমেন্ট

কন্টিলো পিকচার্স প্রাইভেট লিমিটেড হল ১৯৯৫ সালে অভিমন্যু সিং ও আদিত্য নারায়ণ সিং দ্বারা প্রতিষ্ঠিত, ভারতের মুম্বাইতে অবস্থিত চলচ্চিত্র এবং টেলিভিশন ধারাবাহিক প্রযোজনা সংস্থা। প্রযোজনা করেছে শশশশ... কোই হ্যায়, শশশশ... ফির কোই হ্যায়, আদালত, বিক্রাল অর গব্রাল এর মতো টেলিভিশন ধারাবাহিক।

উৎপাদিত

টেলিভিশন ধারাবাহিক

চলচ্চিত্র

তথ্যসূত্র

বহিঃসংযোগ 
ওয়েবসাইট দেখুন

১৯৯৫-এ প্রতিষ্ঠিত গণমাধ্যম কোম্পানি
মুম্বই ভিত্তিক মিডিয়া কোম্পানি
ভারতের বিনোদনমূলক প্রতিষ্ঠান
ভারতের টেলিভিশন প্রযোজনা কোম্পানি
১৯৯৫-এ প্রতিষ্ঠিত ভারতীয় কোম্পানি
১৯৯৫-এ মহারাষ্ট্রে প্রতিষ্ঠিত
ভাগফল

পাটিগণিতে ভাগফল হলো সংখ্যার ভাগ থেকে পাওয়া পরিমাপ। সমগ্র গণিতে ভাগফলের অনেক ব্যবহার হয়েছে এবং এটার কাজ সাধারণত পূর্ণসংখ্যা দিয়েই  করা হয় (এর কারণ হিসেবে ইউক্লিডীয় বিভাজন দায়ী করা হয়), অনেক সময় ভগ্নাংশ ও অনুপাত ব্যবহার করেও ভাগফলকে প্রকাশ করা হয়। উদাহরণ, 3 কে 20 দ্বারা ভাগ করলে  ভাগফল পাওয়া যায় ।

প্রতীকী 

ভাগফল প্রায়শই দুটি সংখ্যা বা দুটি চালক হিসেবে একটি অনুভূমিক রেখা দ্বারা বিভক্ত থাকে। "লব" এবং "হর" শব্দ দ্বারা এদের চিহ্নিত করা হয়। এদের থেকে একটি মান পাওয়া যায়, যাকে "ভাগফল" বলা হয়।

তথ্যসূত্র 

বাস্তব সংখ্যা
ত্রিভুবনের প্রিয় মুহাম্মদ

ত্রিভুবনের প্রিয় মুহাম্মদ  বাংলাদেশের জাতীয় কবি কাজী নজরুল ইসলাম রচিত একটি কালজয়ী ইসলামিক সংগীত বা গজল, যেটা ইসলামের নবী মুহাম্মদের আগমনের আনন্দবার্তা বহন করে। ১৯৩৫ সালে তুরস্কের ঐতিহ্যবাহী লোকসংগীত 'কাটিবিম' এর সুর অনুসারে 'ত্রিভুবনের প্রিয় মুহাম্মদ' গজলটি তিনি রচনা করেন। 'কাটিবিম' এর সুর অনুসারে নজরুলের রচিত প্রথম গানটি হলো 'শুকনো পাতার নুপূর’, ১৯৩৩ সালে যার প্রথম রেকর্ড করেন সে যুগের বিখ্যাত গায়িকা এবং বাইজি হরিমতী দেবী। তার দু’বছর পর অর্থ্যাৎ ১৯৩৫ সালে, সেই একই সুরে 'ত্রিভুবনের প্রিয় মুহাম্মদ' শিরোনামে নজরুলের আরও একটি গানের রেকর্ড বেরোয়, যেটি তার প্রায় গানের মতোই শোভা পায় তার শিষ্য এবং অন্তরতর শিল্পী আব্বাসউদ্দীন আহমদের কন্ঠে।

পটভূমি 
'ত্রিভুবনের প্রিয় মুহাম্মদ' গজলটিকে এক সময় আরব্য ধারার সংগীত মনে করা হতো। আর তারই সত্যতা যাচাইয়ে ষাটের দশকেই গানটির উৎস নিয়ে অন্বেষণ শুরু করেন নজরুল-গবেষক আসাদুল হক। বাংলাদেশের ‘দৈনিক ইত্তেফাক’-এর পাতায় ‘সঙ্গীতজ্ঞ নজরুলের বাংলা গানে আরবি সুরের সুষ্ঠু প্রয়োগ’ শিরোনামে সে কাহিনি লিখেছেন তিনি। ১৯৬৫ সালে তুরস্কের আঙ্কারায় গবেষক আসাদুল হক একটি তুর্কি গান শোনেন, যার সুরের সঙ্গে ‘শুকনো পাতা নুপূর’ গানটির অদ্ভুত মিল দেখতে পান তিনি। নজরুল-কথিত আরবি সুর তবে কোথায়? আসাদুল লেগে রইলেন। সরকারি কাজে যখনই লেবানন বা সিরিয়া যান, সুর খুঁজে বেড়ান। এক দিন এক বৃদ্ধ বললেন, এ তো সিরিয়ার হাজার বছরের পুরনো সুর! গানটা হল, ‘বানাত ইস্কান্দারিয়া’ বা আলেকজ়ান্দ্রিয়ার মেয়ে’! যার তুর্কিজ সংস্করণকে 'কাটিবিম' বলে ডাকা হয়। উস্কুদারে যাওয়ার সময় এক মেয়ের তার কেরানিকে নিয়ে লেখা এই 'কাটিবিম' গানটি।

'ত্রিভুবনের প্রিয় মুহাম্মদ' গজলটির সুর নজরুল কোথায় পেয়েছিলেন বা কার কাছ থেকে শিখেছিলেন তা নিয়ে কোনো সুস্পষ্ট ধারণা পাওয়া যায় না। ধারণা করা হয়, ১৯১৪ সালে প্রথম বিশ্বযুদ্ধের সূচনাকালে জার্মানি বাহিনীর বিরুদ্ধে ইরাকে প্রশিক্ষণে পাঠানো বেঙ্গল রেজিমেন্ট এর সৈনিকদের কাছ থেকেই 'কাটিবিম' এর সুরটি পেয়েছিলেন নজরুল। আর সেই সুরেই রচনা করেছিলেন উক্ত সংগীতযুগল।

১৯২৬ সালে কলকাতার অ্যালফ্রেড থিয়েটারে অনুষ্ঠান করে গিয়েছিলেন মিশরের নৃত্যশিল্পী ফরিদা। নজরুল বেশ আপ্লুত ছিলেন তাই নিয়ে। মিশরীয় সুরে ‘মোমের পুতুল মমির দেশের মেয়ে’ গানটির পিছনে ফরিদার আদল থাকা যেমন অস্বাভাবিক নয়, তেমনই কে বলতে পারে, ফরিদার গলাতেই হয়তো ‘আলেকজ়ান্দ্রিয়ার মেয়ে’ বা 'কাটিবিম'এর সঙ্গে প্রথম আলাপ কলকাতার নজরুলের!

গানের কথা 

ত্রিভুবনের প্রিয় মুহাম্মদ এলো রে দুনিয়ায়।
আয় রে সাগর আকাশ বাতাস দেখবি যদি আয়।।
ধূলির ধরা বেহেশতে আজ, জয় করিল দিল রে লাজ।
আজকে খুশির ঢল নেমেছে ধূসর সাহারায়।।
দেখ আমিনা মায়ের কোলে, দোলে শিশু ইসলাম দোলে।
কচি মুখে শাহাদাতের বাণী সে শোনায়।।
আজকে যত পাপী ও তাপী, সব গুনাহের পেল মাফী।
দুনিয়া হতে বে-ইনসাফী জুলুম নিল বিদায়।।
নিখিল দরুদ পড়ে লয়ে নাম, সাল্লাল্লাহু আলায়হি ওয়া সাল্লাম।
জীন পরী ফেরেশতা সালাম জানায় নবীর পায়।।

তথ্যসূত্র 

ইসলামি সঙ্গীত
কাজী নজরুল ইসলামের রচনা
মুহাম্মাদ সম্পর্কিত গজল
২০০২ কমনওয়েলথ গেমসে ভারত

ভারত যুক্তরাজ্যের ম্যানচেস্টারে আয়োজিত ২০০২ কমনওয়েলথ গেমসে অংশগ্রহণ করেছিল। এই গেমসে উল্লেখযোগ্য সাফল্য পেয়েছিল ভারতীয় মহিলা হকি দল । দলটি অস্ট্রেলিয়ার মহিলা জাতীয় ফিল্ড হকি দলকে হারিয়ে ফাইনালে ওঠে।  তারা ব্রিটিশ মহিলা হকি দলের বিপক্ষে ফাইনাল খেলা জিতে স্বর্ণ জিতেছিল।    এই জয়টি দলের কোচ মীর রঞ্জন নেগির জন্য একটি প্রত্যাবর্তনও চিহ্নিত করেছে। নেগির সম্পৃক্ততা এবং স্বর্ণপদক জয় ২০০৭ সালের শাহরুখ খানের মহিলা ফিল্ড হকি সম্পর্কে সফল চলচ্চিত্র চাক দে ইন্ডিয়া কে অনুপ্রাণিত করেছিল।

পদক 
অস্ট্রেলিয়া, ইংল্যান্ড এবং কানাডার পরে ভারত সামগ্রিকভাবে মেডেল টেবিলে চতুর্থ স্থান অর্জন করেছিল। ভারতের রাজধানী দিল্লিতে অনুষ্ঠিত ২০১০ সালের কমনওয়েলথ গেমসেরও আয়োজক দেশ ছিল ভারত।

স্বর্ণপদক বিজয়ী 

| style="text-align:left; vertical-align:top;"|

|

রৌপ্য পদক বিজয়ী 

| style="text-align:left; vertical-align:top;"|

|

| style="text-align:left; vertical-align:top;"|

|

২০০২ কমনওয়েলথ গেমসে ভারতের হকি দল

ভারতের মহিলা জাতীয় হকি দল 

 কান্তি বাআ
 সুমন বালা
 সাংগাই চানু
 টিংগনলিমা চানু
 নাগসেপম পাকপি দেবী
 সুরজ লতা দেবী ( গ )
 সীতা গুসাইন
 সাবা আনজুম করিম
 আমনদীপ কৌর
 মনজিন্দর কৌর
 মমতা খরব
 জ্যোতি সুনিতা কুল্লু
 হেলেন মেরি
 অঞ্জলি
 প্রীতম রানী সিওয়াচ
 সুমরাই তেতে  

 ২০০২ কমনওয়েলথ গেমস ফলাফল

তথ্যসূত্র

বহিঃসংযোগ 

 কমনওয়েলথ গেমসের খবর
 কমনওয়েলথ গেমস ফলাফল: ভারত 

কমনওয়েলথ গেমসে ভারত
২০০২ কমনওয়েলথ গেমসের দেশসমূহ
কুরিউ মাতসুকি

কুরিউ মাতসুকি (, ; জন্ম: ৩০ এপ্রিল ২০০৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন।

২০১৮ সালে, মাতসুকি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
কুরিউ মাতসুকি ২০০৩ সালের ৩০শে এপ্রিল তারিখে জাপানের হোক্কাইদোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মাতসুকি জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন।

তথ্যসূত্র

বহিঃসংযোগ
 
 
 
 
 
 

২০০৩-এ জন্ম
জীবিত ব্যক্তি
জাপানি ফুটবলার
ফুটবল মধ্যমাঠের খেলোয়াড়
ফুটবল ক্লাব টোকিওয়ের খেলোয়াড়
জে১ লিগের খেলোয়াড়
জাপানের আন্তর্জাতিক যুব ফুটবলার
তুরস্কে জাপানি প্রবাসী ক্রীড়াবিদ
পুরুষ ফুটবল মধ্যমাঠের খেলোয়াড়
সুপার লিগের খেলোয়াড়
সাউদাম্পটন ফুটবল ক্লাবের খেলোয়াড়
গোজতেপে স্পোর্টস ক্লাবের ফুটবলার
বিবেক সিং

বিবেক সিং একজন ভারতীয় শ্যুটার । তিনি ২০০২ সালের কমনওয়েলথ গেমসে সমরেশ জং এর সাথে পুরুষদের এয়ার পিস্তলে রৌপ্য পদক এবং পুরুষদের ৫০ মিটার পিস্তলে (জোড়া) সোনা জিতেছিলেন।  এছাড়াও তিনি ২০০৬ কমনওয়েলথ গেমসে পুরুষদের ১০ মিটার এয়ার পিস্তলে রৌপ্য পদক জিতেছিলেন।  তিনি ১৯৯৯ সালে ভারত সরকার কর্তৃক অর্জুন পুরস্কার লাভ  ।

তথ্যসূত্র 

এশিয়ান গেমসে ভারতের প্রতিযোগী
জন্মের বছর অনুপস্থিত (জীবিত ব্যক্তি)
অর্জুন পুরস্কার প্রাপক
জীবিত ব্যক্তি
ভারতীয় পুরুষ শুটার
কমনওয়েলথ গেমসে স্বর্ণপদক বিজয়ী ভারতীয়
কমনওয়েলথ গেমসে রৌপ্যপদক বিজয়ী ভারতীয়
২০শ শতাব্দীর ভারতীয় ব্যক্তি
২১শ শতাব্দীর ভারতীয় ব্যক্তি
শীলা কানুনগো

শীলা কানুনগো একজন ভারতীয় ক্রীড়া শুটার । তিনি ২০০২ কমনওয়েলথ গেমসে এয়ার পিস্তল পেয়ারে শ্বেতা চৌধুরীর সঙ্গে রৌপ্য পদক জিতেছিলেন।

তথ্যসূত্র 

ভারতীয় মহিলা শুটার
জীবিত ব্যক্তি
জন্মের বছর অনুপস্থিত (জীবিত ব্যক্তি)
কমনওয়েলথ গেমসে রৌপ্যপদক বিজয়ী ভারতীয়
প্রস্মিতা মাঙ্গরাজ

প্রস্মিতা মঙ্গরাজ (জন্ম   ) একজন ভারতীয় মহিলা ভারোত্তোলক, ৫৮ কেজি বিভাগে প্রতিদ্বন্দ্বিতা করছেন এবং আন্তর্জাতিক প্রতিযোগিতায় ভারতের প্রতিনিধিত্ব করছেন। তিনি ২০০৩ বিশ্ব ভারোত্তোলন চ্যাম্পিয়নশিপে প্রতিদ্বন্দ্বিতা করেছিলেন,   । 

তিনি ২০০২ কমনওয়েলথ গেমসে মহিলাদের ৬৩ কেজি বিভাগে রৌপ্যপদক জয় করেন।

প্রধান ফলাফল

তথ্যসূত্র 

২১শ শতাব্দীর ভারতীয় ব্যক্তি
২১শ শতাব্দীর ভারতীয় নারী
জন্মের স্থান অনুপস্থিত (জীবিত ব্যক্তি)
ভারতীয় মহিলা ভারোত্তোলক
জীবিত ব্যক্তি
১৯৭৭-এ জন্ম
কমনওয়েলথ গেমসে রৌপ্যপদক বিজয়ী ভারতীয়
কমনওয়েলথ গেমসে ব্রোঞ্জপদক বিজয়ী ভারতীয়
২০শ শতাব্দীর ভারতীয় নারী
ওড়িশার মহিলা ক্রীড়াবিদ
অন্যান্য অনগ্রসর শ্রেণি

অন্যান্য অনগ্রসর শ্রেণি হল সম্মিলিত শব্দ যা ভারত সরকার শিক্ষাগত বা সামাজিকভাবে সুবিধাবঞ্চিত জাতিকে শ্রেণিবদ্ধ করতে ব্যবহার করে। এটি সাধারণ শ্রেণি, তফসিলি জাতি ও তফসিলি উপজাতি সহ ভারতের জনসংখ্যার বেশ কয়েকটি সরকারী শ্রেণিবিভাগের মধ্যে একটি। ১৯৮০ সালের মণ্ডল কমিশন রিপোর্ট অনুসারে "অন্যান্য অনগ্রসর শ্রেণিরা" দেশের জনসংখ্যার ৫৫% অন্তর্ভুক্ত ছিল এবং ২০০৬ সালে যখন জাতীয় নমুনা জরিপ সংস্থা সংঘটিত হয়েছিল তখন ৪১% নির্ধারণ করা হয়েছিল। ভারতে "অন্যান্য অনগ্রসর শ্রেণিদের" সঠিক সংখ্যা নিয়ে যথেষ্ট বিতর্ক রয়েছে; এটি সাধারণত বড় বলে অনুমান করা হয়, তবে অনেকেই বিশ্বাস করেন যে এটি মণ্ডল কমিশন বা জাতীয় নমুনা সমীক্ষা দ্বারা উদ্ধৃত পরিসংখ্যানের চেয়ে বেশি।

তথ্যসূত্র

বহিঃসংযোগ 
 Ministry of Social Justice & Empowerment, Government of India
 National Commission for Backward Classes, central list by state

ভারতে বর্ণপ্রথা
ভারতের রাজনৈতিক পরিভাষা
গুলবর্গা বিশ্ববিদ্যালয়

গুলবর্গা বিশ্ববিদ্যালয় হলো ভারতের কর্ণাটকের কলবুরগিতে অবস্থিত একটি সরকারি বিশ্ববিদ্যালয়। বিশ্ববিদ্যালয়টি বিশ্ববিদ্যালয় মঞ্জুরি কমিশন দ্বারা স্বীকৃত এবং জাতীয় মূল্যাঙ্কন এবং প্রত্যয়ন পরিষদ (এনএএসি) দ্বারা স্বীকৃত। ২০১৬ সালে, গুলবার্গা বিশ্ববিদ্যালয়কে এনএএসি 'B' গ্রেড প্রদান করে।

ইতিহাস 
গুলবার্গা বিশ্ববিদ্যালয় কর্ণাটক রাজ্যের একটি আইন দ্বারা ১৯৮০ সালে প্রতিষ্ঠিত হয়েছিল। আগে এটি কর্ণাটক বিশ্ববিদ্যালয়, ধারওয়াদের একটি স্নাতকোত্তর কেন্দ্র ছিলো।

অ্যাকাডেমিকস 
গুলবার্গা বিশ্ববিদ্যালয়ের মূল ক্যাম্পাসটি ৮৬০ একর জুড়ে বিস্তৃত এবং কালাবুর্গী শহর থেকে ৬ কিলোমিটার পূর্বে অবস্থিত। বিশ্ববিদ্যালয়ের ৩৭টি অধ্যয়ন কেন্দ্রে ৪৫টিরও বেশি স্নাতকোত্তর এবং স্নাতকোত্তর ডিপ্লোমা প্রোগ্রাম রয়েছে।

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট

১৯৮০-এ প্রতিষ্ঠিত শিক্ষাপ্রতিষ্ঠান
কর্ণাটকের বিশ্ববিদ্যালয়
উইকিউপাত্তে স্থানাঙ্ক আছে
১৯৮০-এ প্রতিষ্ঠিত বিশ্ববিদ্যালয় ও কলেজ
লাল মাংস

রান্নার পরিভাষায়, লাল মাংস সাধারণত কাঁচা হলে লাল হয় এবং রান্না করার পরে গাঢ় রঙ হয়, সাদা মাংসের বিপরীতে, যা রান্নার আগে ও পরে ফ্যাকাশে হয়। সুখাদ্য ভোজন-বিদ্যার পরিভাষায়, শুধুমাত্র স্তন্যপায়ী প্রাণী বা পাখির মাংস লাল বা সাদা হিসাবে শ্রেণীবদ্ধ করা হয়।

পুষ্টি বিজ্ঞানে, লাল মাংসকে সাদা মাংসের চেয়ে প্রোটিন মায়োগ্লোবিন বেশি থাকে এমন যেকোনো মাংস হিসেবে সংজ্ঞায়িত করা হয়। সাদা মাংস মাছ বা মুরগির (পা বা উরু ব্যতীত) থেকে অ-গাঢ় মাংস হিসাবে সংজ্ঞায়িত করা হয়।

বিবরণ

রন্ধনসম্পর্কীয় সংজ্ঞা অনুসারে, প্রাপ্তবয়স্ক বা "খেয়ালী" স্তন্যপায়ী প্রাণীর মাংস (উদাহরণস্বরূপ, গরুর মাংস, ঘোড়ার মাংস, মাটন, ভেনিসন, শুয়োর, খরগোশ) লাল মাংস, যখন তরুণ স্তন্যপায়ী প্রাণী (খরগোশ, ভেড়া, ভেড়ার বাচ্চা) সাদা। মুরগি সাদা। শুয়োরের মাংসের বেশিরভাগ অংশ লাল, অন্যগুলো সাদা। খেয়ালীটি কখনও কখনও সম্পূর্ণ আলাদা বিভাগে রাখা হয় (গাঢ় মাংস)। কিছু মাংস (ভেড়ার মাংস, শুকরের মাংস) বিভিন্ন লেখক দ্বারা আলাদাভাবে শ্রেণীবদ্ধ করা হয়েছে।

যুক্তরাষ্ট্রীয় কৃষি বিভাগ (ইউএসডিএ) অনুসারে,
স্তন্যপায়ী প্রাণীদের কাছ থেকে প্রাপ্ত সমস্ত মাংস (কাটা বা বয়স নির্বিশেষে) লাল মাংস কারণ এতে মাছ বা সাদা মাংসের চেয়ে বেশি মায়োগ্লোবিন থাকে (কিন্তু অগত্যা গাঢ় মাংস নয়) মুরগি থেকে। শুকরের মাংসের কিছু কাট রন্ধনসম্পর্কিত সংজ্ঞা অনুসারে সাদা বলে মনে করা হয়, কিন্তু পুষ্টির গবেষণায় সমস্ত শুকরের মাংস লাল মাংস হিসাবে বিবেচিত হয়। জাতীয় শুকরের মাংস বোর্ড এটিকে "অন্যান্য সাদা মাংস" হিসেবে রেখেছেন, অস্পষ্টতা থেকে লাভবান হয়ে পরামর্শ দিয়েছেন যে শুকরের মাংসে সাদা মাংসের পুষ্টিগুণ রয়েছে, যা আরো স্বাস্থ্যকর বলে বিবেচিত হয়।

তথ্যসূত্র

মাংস
জ্ঞান সরস্বতী মন্দির, বাসর

জ্ঞান সরস্বতী মন্দির () ভারতের তেলেঙ্গানা রাজ্যের নির্মল জেলার গোদাবরী নদীর তীরে বাসারে অবস্থিত একটি হিন্দু মন্দির। এই মন্দির প্রধান দেবতা হলো জ্ঞান ও বিদ্যার দেবী সরস্বতী। এটি ভারতীয় উপমহাদেশের দুটি বিখ্যাত সরস্বতী মন্দিরের একটি, অন্যটি হল সারদা পীঠ ।

ইতিহাস

বর্তমান অবস্থা

তথ্যসূত্র

বহিঃসংযোগ 

 Wikimapia
 BasaraTemple.org
 Basar Temple Timings 

আদিলাবাদ জেলার হিন্দু মন্দির
সরস্বতী মন্দির
ভারতের হিন্দু মন্দির
তেলেঙ্গানার হিন্দু মন্দির
পরিবর্তনশীলতা পরিসর

পরিবর্তনশীলতা পরিসর কোনও রাশি সর্বোচ্চ ও সর্বনিম্ন যে মান ধারণ করতে পারে, তাদের মধ্যকার অনুপাতকে বোঝায়। এই পরিভাষাটিকে প্রায়শই সংকেত, যেমন আলো বা শব্দের প্রেক্ষাপটে ব্যবহার করা হয়। এটিকে বিভিন্নভাবে পরিমাপ করা হয়, যেমন সংকেতের ক্ষুদ্রতম ও বৃহত্তম মানের অনুপাত, বা ঐ দুই মানের মধ্যকার পার্থ্যকের দশ-ভিত্তিক (ডেসিবেল) বা দুই-ভিত্তিক (দ্বিত্ব, বিট বা স্টপ) লগারিদমীয় মান, ইত্যাদি। একে ইংরেজিতে "ডায়নামিক রেঞ্জ" (Dynamic range, সংক্ষেপে DR, DNR বা DYR) বলা হয়।

উদাহরণস্বরূপ শব্দ যন্ত্রধারণের সময় সবচেয়ে জোরালো ও সবচেয়ে কম জোরালো শব্দ বা ধ্বনির মধ্যবর্তী পার্থক্য বা অনুপাত হল ধারণকৃত শব্দের পরিবর্তনশীলতা পরিসর। শব্দ শোনার ক্ষেত্রে অর্থাৎ শ্রুতিবিজ্ঞানের আলোচনায় কোনও ব্যক্তি সবচেয়ে কম জোরালো যে শব্দ শুনতে পারে ও সবচেয়ে বেশি জোরালো যে শব্দ সহ্য করতে পারে, সেই দুই শব্দের উচ্চতা বা জোরালোতার পরিসরকে বোঝায়। স্বাভাবিক শ্রবনশক্তিবিশিষ্ট একজন গড়পড়তা ব্যক্তির শ্রুতির পরিবর্তনশীলতা পরিসর হল প্রায় ১২০ ডেসিবেল, যেখানে নিম্ন শ্রুতিসীমা হল ০ ডেসিবেল ও উচ্চ শ্রুতিসীমা (ব্যথার সীমা) প্রায় ১২০ ডেসিবেল। এটি একটি অত্যন্ত প্রশস্ত পরিবর্তনশীলতা পরিসর, কেননা সবচেয়ে বেশি জোরালো শব্দের চাপ সবচেয়ে কম জোরালো শব্দের চাপের ১ লক্ষ গুণ বেশি হয়।

আবার কোনও চিত্রের পরিবর্তনশীলতা পরিসর হল ঐ চিত্রের সবচেয়ে উজ্জ্বল ও অনুজ্জ্বল অংশগুলির মধ্যে ঔজ্বল্যের অনুপাত। আরও সাধারণভাবে কোনও আগম সংকেতের প্রত্যুত্তরে কোনও সক্রিয় ইলেকট্রনীয় যন্ত্র কতটুকু পরিসরের মধ্যে একটি উপযুক্ত নির্গম সংকেত উৎপাদন করতে পারে, সেটিকে ঐ যন্ত্রের পরিবর্তনশীলতা পরিসর বলে। সাধারণত ঐ যন্ত্রের কোলাহল স্তর (noise level) ও যে স্তরের নির্গম সংকেত সম্পৃক্ত হয়ে যায় তথা অতিরিক্ত বোঝা স্তর (overload level), এই দুই স্তরের মধ্যকার ডেসিবেল এককে প্রকাশিত ব্যবধান হিসেবে পরিবর্তনশীলতা পরিসর হিসেবে উদ্ধৃত করা হয়।

ইলেকট্রনীয়ভাবে পুনরুৎপাদিত শ্রাব্য (অডিও) ও চলদৃশ্য (ভিডিও) প্রায়শই এমনভাবে প্রক্রিয়াজাত করা হয় যাতে প্রশস্ত পরিবর্তনশীলতা পরিসরবিশিষ্ট মূল বিষয়বস্তুটিকে একটি অপেক্ষাকৃত অপ্রশস্ত বা সরু পরিবর্তনশীলতা পরিসরের মধ্যে আঁটা যায়, এবং এভাবে ঐ বিষয়বস্তুটিকে অধিকতর সহজে সংরক্ষণ ও পুনরুৎপাদন করা যায়। এই প্রক্রিয়াজাতরকরণ প্রক্রিয়াটিকে পরিবর্তনশীলতা পরিসর সংকোচন (dynamic range compression ডায়নামিক রেঞ্জ কম্প্রেশন) বলে।

আরও দেখুন
শব্দের জোরালোতার যুদ্ধ 
উচ্চ পরিবর্তনশীলতা পরিসর 
উচ্চ-পরিবর্তনশীলতা-পরিসর চিত্রণ 
উচ্চ-পরিবর্তনশীলতা-পরিসর অঙ্কন 
উচ্চ-পরিবর্তনশীলতা-পরিসর ভিডিও 
উজ্জ্বলাংশের বাড়তি পরিসর 
পরিসর ভগ্নাংশীকরণ 
ভেজালবিহীন পরিবর্তনশীলতা পরিসর

টীকা

তথ্যসূত্র

বহিঃসংযোগ
 Audible dynamic range (online test)
 
 

সংকেত প্রক্রিয়াজাতকরণ
শব্দ বিবর্ধকের সুনির্দিষ্ট বর্ণনা
ইলেকট্রন বিজ্ঞানের ধারণা
প্রকৌশল অনুপাত
ধ্বনি বিবর্ধক বিনির্দেশ
প্রকৌশলশাস্ত্রীয় অনুপাত
ব্যক্তি

একজন ব্যক্তি বলতে এমন একটি সত্তাকে বোঝায় যার কিছু বিশেষ ক্ষমতা বা বৈশিষ্য আছে, যেমন যুক্তিবোধ, নৈতিকতাবোধ, চেতনা কিংবা আত্ম-চেতনা, এবং যে সামাজিক সম্পর্কসমূহের কোনও সাংস্কৃতিকভাবে প্রতিষ্ঠিত রূপের (যেমন আত্মীয়তার সম্পর্ক, সম্পত্তির মালিকানা কিংবা আইনি দায়িত্ব) অংশ। ব্যক্তিসত্তার সংজ্ঞানিরূপক বৈশিষ্যগুলি এবং এর সূত্র ধরে কোন যুক্তিতে কোনও সত্তাকে ব্যক্তি হিসেবে গণ্য করা হবে, তা সংস্কৃতি ও পরিপ্রেক্ষিতভেদে বিভিন্ন হতে পারে।

কোন জিনিস একটি সত্তাকে ব্যক্তি হিসেবে গণ্য করতে সাহায্য করে, সেই ব্যক্তিসত্তার প্রশ্নের পাশাপাশি ব্যক্তিগত পরিচয় ও আত্মসত্তা বিষয়ে আরও প্রশ্ন বিদ্যমান: কোনও নির্দিষ্ট ব্যক্তি কী কারণে অপর কোনও ব্যক্তি হতে স্বতন্ত্র এবং কী কারণে বর্তমান সময়ের কোনও ব্যক্তি অতীত ও ভবিষ্যতে পরিবর্তন ঘটা সত্ত্বেও একই ব্যক্তি হিসেবে গণ্য হবে, এ সংক্রান্ত প্রশ্নাবলী।

ব্যক্তির বহুবচন "ব্যক্তিবর্গ" প্রায়শই দার্শনিক ও আইনি রচনায় ব্যবহৃত হয়।

আরও দেখুন

তথ্যসূত্র

আরও পড়ুন
 Cornelia J. de Vogel (1963). The Concept of Personality in Greek and Christian Thought. In Studies in Philosophy and the History of Philosophy. Vol. 2. Edited by J. K. Ryan, Washington: Catholic University of America Press. pp. 20–
 Grant, Patrick. Personalism and the Politics of Culture. New York: St Martin's Press 1996. 
 Grant, Patrick. Spiritual Discourse and the Meaning of Persons. New York: St Martin's Press 1994. 
 Grant, Patrick. Literature and Personal Values. London: MacMillan 1992. 
 
 
 Stephens, William O. (2006). The Person: Readings in Human Nature. Upper Saddle River, NJ: Pearson. .
 
 Jörg Noller (2019). Person. In: Thomas Kirchhoff (ed.): Online Encyclopedia Philosophy of Nature / Online Lexikon Naturphilosophie. Heidelberg, Universitätsbibliothek Heidelberg: https://doi.org/10.11588/oepn.2019.0.66403.
 Eric T. Olson (2019). "Personal Identity". In: Edward N. Zalta (ed.): The Stanford Encyclopedia of Philosophy (Fall 2019 Edition), URL = <https://plato.stanford.edu/archives/fall2019/entries/identity-personal/>.

বহিঃসংযোগ

 Rights of Non-Human Persons Program  (Institute for Ethics and Emerging Technologies)

 
নন্দনতত্ত্ব
নন্দনতত্ত্বের ধারণা
জ্ঞানতত্ত্বের ধারণা
নীতিশাস্ত্রের ধারণা
অধিদর্শনের ধারণা
অধিবিদ্যার ধারণা
মনের দর্শনের ধারণা
বিজ্ঞানের দর্শনের ধারণা
নীতিশাস্ত্র
মানুষ
মূল বিষয়ের নিবন্ধ
অধিবিদ্যামূলক তত্ত্ব
মনের অধিবিদ্যা
কামলি (২০২২-এর চলচ্চিত্র)

কামলি (; ) হচ্ছে ২০২২ সালে মুক্তিপ্রাপ্ত একটি পাকিস্তানি উর্দু নাট্য চলচ্চিত্র যার পরিচালক হচ্ছেন সারমাদ খুসাট যিনি চলচ্চিত্রটি প্রযোজনাও করেছেন কানওয়াল খুসাটের সঙ্গে, প্রযোজনা প্রতিষ্ঠান হচ্ছে সারমাদের নিজের প্রতিষ্ঠান খুসাট ফিল্মস। চলচ্চিত্রটিতে মুখ্য ভূমিকায় অভিনয় করেছেন সাবা কমর, সানিয়া সাইদ, নিমরা বুচা এবং হামজা খাজা। ২০২২ সালের ৩ জুন চলচ্চিত্রটি মুক্তি পায় এবং এটাকে পাকিস্তানের অন্যতম সেরা চলচ্চিত্র ধরা হচ্ছে।

চলচ্চিত্রটির গল্প তিন নারীকে নিয়ে, তিন নারীর অবদমিত যৌন কামনা নিয়েই চলচ্চিত্রটির মূল কাহিনী আবর্তিত।

অভিনয়ে
সাবা কমর - হিনা
সানিয়া সাইদ - সকিনা
নিমরা বুচা - জিনাত
হামজা খাজা - অমলতাস
ওমর রানা - নাদির মালিক
আদিল আফজাল
মেহের বানু

প্রযোজনা
২০১৯ সালের সেপ্টেম্বর মাসে অভিনেত্রী সাবা কমর সারমাদ খুসাটের দ্বিতীয় চলচ্চিত্রে অভিনয়ের জন্য স্বাক্ষর করেন। সাবা ছাড়াও নিমরা বুচা এবং সানিয়া সাইদকেও এই চলচ্চিত্রে মুখ্য চরিত্রে অভিনয়ের জন্য নেওয়া হয় যারা এর আগে সারমাদের 'মন্টো' (২০১৫) চলচ্চিত্রে অভিনয় করেছিলেন যা ছিলো সারমাদ পরিচালিত প্রথম চলচ্চিত্র। পুরুষ অভিনেতা হামজা খাজা (যার প্রথম চলচ্চিত্র এই কামলিই) কে নেওয়া হয় সাবার প্রেমিকের চরিত্রে। চলচ্চিত্রটির প্রধান চিত্রগ্রহণ শুরু হয় অক্টোবরের প্রথম সপ্তাহে এবং দুই মাস ধরে চলেছিলো। সারমাদ বলেছিলেন যে চলচ্চিত্রটি একটি মর্মান্তিক প্রেম কাহিনীর হবে।

গ্রহণ
চলচ্চিত্রটি চলচ্চিত্রসমালোচক এবং গবেষকদের দ্বারা প্রশংসা পেয়েছিলো। 'সামথিং হট' ওয়েবসাইটের মনাল খান লিখেন, "কামলি ভালো একটি অর্জন, সবার জন্য।" গ্যালাক্সি ললিউডের মমিন আলি মুনশি সাবা কমরের অভিনয়ের ভূয়সী প্রশংসা করেন এবং বলেন, "সাবা আবারো প্রমাণ করলেন যে, কেনো তিনি সাবা।" এক্সপ্রেস ট্রিবিউন সংবাদপত্রের সিমরান সিরাজ লিখেন যে, "চলচ্চিত্রটি আপনাকে বাস্তবতা এবং কল্পলোকের যৌন কামনার সঙ্গে পরিচয় করিয়ে দেবে।"

তথ্যসূত্র

বহিঃসংযোগ

উর্দু ভাষার চলচ্চিত্র
২০২২-এর চলচ্চিত্র
২০২০-এর দশকের উর্দু ভাষার চলচ্চিত্র
পাকিস্তানি নাট্য চলচ্চিত্র
তায়েফ সলিম

খাজা তায়েফ সলিম () ছিলেন বাংলাদেশের একজন মধ্যযুগীয় সুফী। ১৩০৩ খ্রীষ্টাব্দে তিনি শাহ জালালের নেতৃত্বে শ্রীহট্ট বিজয়ের চূড়ান্ত লড়াইয়ে অংশ নিয়েছিলেন। বিজয়ের বাদে, উনি গােধরালী (গোধরাইল) পরগণার সিলাম গ্রামে বসতি স্থাপন করেন যেখানে উনার মাজার এখনও রয়েছে।

তথ্যসূত্র 

বাংলাদেশী সুফি সাধক
শাহ জালাল
মানব আচরণ

মানব আচরণ বলতে সমগ্র জীবনব্যাপী একক ব্যক্তি বা দলগতভাবে অভ্যন্তরীণ বা বহিরাগত উদ্দীপনার মানুষের সম্ভাব্য বা অভিব্যক্ত (মানসিক, শারীরিক ও সামাজিক) প্রত্যুত্তর প্রদানের সামর্থ্যকে বোঝায়। কোনও একক ব্যক্তির ব্যক্তিত্ব, মেজাজ ও বংশাণুগত চরিত্রের বিশেষ বিশেষ দিক স্থিতিশীল থাকলেও যখন সে জীবনের বিভিন্ন ধাপ অতিক্রম করে, যেমন শৈশব থেকে কৈশোর হয়ে প্রাপ্তবয়স্কপ্রাপ্তি, কিংবা মাতৃপিতৃত্ব ও অবসরগ্রহণ, তখন তার আচরণও পরিবর্তিত হয়।

অধিকন্তু, আচরণ চিন্তা ও অনুভূতি দ্বারা চালিত হতে পারে, যা ব্যক্তিগত অন্তরাত্মার সম্পর্কে অন্তর্দৃষ্টি প্রদান করে, এবং এভাবে মনোভঙ্গি ও মূল্যবোধ জাতীয় ব্যাপারগুলি উন্মোচন করতে পারে। মানব আচরণ মনস্তাত্বিক চারিত্রিক বৈশিষ্ট্য দ্বারা আকৃতিপ্রাপ্ত হয়। যেহেতু ব্যক্তিভেদে চারিত্রিক বৈশিষ্ট্য ভিন্ন হয়ে থাকে, তাই ভিন্ন ভিন্ন কর্মকাণ্ড ও আচরণের সৃষ্টি হয়। যেমন অন্তর্মুখী ব্যক্তিদের তুলনায় বহির্মুখী ব্যক্তিদের সামাজিক কর্মকাণ্ড যেমন উৎসবে অংশগ্রহণ করার সম্ভাবনা বেশি থাকে।

মানুষের আচরণ (অন্য যেকোনও জীবের মতো) একটি পরিসরের মধ্যে অবস্থান করে। কিছু কিছু আচরণ খুব সাধারণ, আবার কিছু কিছু আচরণ ব্যতিক্রমী ধরনের। কিছু কিছু আচরণ গ্রহণযোগ্য, আবার কিছু কিছু আচরণ গ্রহণযোগ্য সীমা লঙ্ঘনকারী হতে পারে। কোনও আচরণের গ্রহণযোগ্যতা সমাজনির্ধারিত মানের উপর গভীরভাবে নির্ভরশীল। এটিকে সামাজিক নিয়ন্ত্রণের বিভিন্ন উপায়ে নিয়ন্ত্রণ করা হয়, যার আংশিক কারণ হল মানব সমাজের অন্তর্নিহিত প্রথানুবর্তী প্রকৃতি। সুতরাং সমাজনির্ধারিত মানগুলিও আচরণকে নিয়ন্ত্রণ করতে পারে, যেখানে মানুষেরা চাপে পড়ে এমন কিছু নির্দিষ্ট নিয়ম মেনে চলতে ও এমন কিছু আচরণ প্রদর্শন করতে বাধ্য হয়, যেগুলিকে সামাজিকভাবে গ্রহণযোগ্য গণ্য করা হয়। তবে একই আচরণ সমাজভেদে বা সংস্কৃতিভেদে গ্রহণযোগ্য কিংবা অগ্রহণযোগ্য হতে পারে। 

মানব আচরণকে অনেকগুলি উচ্চশিক্ষায়তনিক শাস্ত্রে অধ্যয়ন করা হয়, যেমন মনোবিজ্ঞান, সমাজবিজ্ঞান, অর্থশাস্ত্র ও নৃবিজ্ঞান। সমাজবিজ্ঞানে আচরণ বলতে ব্যাপক অর্থে সব ধরনের মানব কর্মকাণ্ডকে নির্দেশ করা হতে পারে, এমনকি যেসব কাজ কোনও ব্যক্তির দিকে লক্ষ্য করে করা হয় না, সেগুলিও। সামাজিক আচরণ হল মানব আচরণের একটি উপবিভাগ যেটিতে অপর ব্যক্তির প্রতি কৃত কাজের হিসাব নেওয়া হয়, এবং যেটি সামাজিক আন্তঃক্রিয়া ও সংস্কৃতির তাৎপর্যপূর্ণ প্রভাবসহ নৈতিকতা, সামাজিক পরিবেশ, কর্তৃত্ব, মনজয় ও দমন, ইত্যাদি বিষয়গুলির সাথে সম্পর্কিত।

তথ্যসূত্র

মানব আচরণ
আচরণ
মূল বিষয়ের নিবন্ধ
সংস্কৃতি
মানুষ